True (երգ)

**«True»,** անգլիական «Spandau Ballet» խմբի նոր ալիքի խմբի երգ, որը թողարկվել է 1983 թվականի ապրիլին՝ որպես գլխավոր երգ և նրանց երրորդ ստուդիական ալբոմի երրորդ սինգլ։ Այն գրվել է խմբի գլխավոր կիթառահար և գլխավոր երգահան Գարի Քեմփի կողմից՝ «Altered Images» խմբի գլխավոր վոկալիստ Քլեր Գրոգանի նկատմամբ իր զգացմունքները արտահայտելու համար։ Քեմփի վրա երաժշտական ազդեցություն են թողել Մարվին Գեյի և Էլ Գրինի երգերը, որոնք նա լսում էր այդ ժամանակ, իսկ խոսքերի տեսանկյունից՝ Գրինը և «The Beatles»-ը։ «True»-ն 1983 թվականի ապրիլին Մեծ Բրիտանիայի սինգլների չարթում գրավել է առաջին հորիզոնականը և ընդգրկվել մի շարք այլ երկրներում, այդ թվում՝ ԱՄՆ-ում, որտեղ այն դարձել նրանց առաջին երգը, որը հասավ «Billboard Hot 100»-ին։

Քեմփը ցանկանում էր «Spandau Ballet»-ը դարձնել սոուլ ոճի խումբ և իր ստեղծագործություններում ներառել է խմբի անդամ Սթիվ Նորմանի սաքսոֆոնը։ Խումբը նաև թարմացրել է իր զգեստապահարանը՝ ձեռք բերելով համապատասխան հանդերձանք երաժշտական տեսահոլովակի և շրջագայության համար։ «True»-ն ձայնագրվել է ալբոմի մյուս երգերի մեծ մասի հետ միասին Բահամյան կղզիների «Compass Point Studios»-ում։ «True» ալբոմը թողարկվել է, երբ դրա երկրորդ սինգլը՝ «Communication»-ը, մուտք էր գործում Մեծ Բրիտանիայի սինգլների չարթ։ DJ-ներն այնքան ոգևորված էին գլխավոր երգը նվագելուց, որ խումբը գիտեր՝ դա կլինի նրանց հաջորդ սինգլը։

Երգը դարձել է խմբի ֆիրմային հիթը։ Տարածում է գտել նաև Փոլ Անքայի կողմից սվինգ ոճով կատարված քավեր տարբերակը և օգտագործվել է այնպիսի ֆիլմերում, ինչպիսիք են «16 մոմ» և «Առաջին 50 համբույր» ֆիլմերը, ինչպես նաև հեռուստասերիալներում, ինչպիսին է «Ամերիկյան ընտանիքը»։ Այլ արտիստներ երգից օգտագործել են տարբեր հատվածներ իրենց սեփական հիթերում, այդ թվում՝ «P․M․ Dawn»-ը, որը 1991 թվականին «Set Adrift on Memory Bliss» երգով զբաղեցրել է առաջին հորիզոնականը ԱՄՆ-ում։

## Նախապատմություն
alt=Gary Kemp of Spandau Ballet, Liverpool, October 2009|աջից|մինի|Գերի Քեմփը՝ երգի հեղինակը
1981 թվականին «Spandau Ballet»-ի կիթառահար/երգահան Գերի Քեմփը հանդիպել է «Altered Images»-ի վոկալիստ Քլեր Գրոգանին և զգացել «ակնթարթային կապ», մասամբ գրողների մասին նրանց զրույցների շնորհիվ։ Այդ տարի իր ծննդյան օրը Քեմփը նրան նվիրել է Վլադիմիր Նաբոկովի «Լոլիտա» վեպի օրինակը, որի մասին նրանք խոսել էին։ Նա մտադիր էր հարաբերությունները պլատոնական դարձնել, քանի որ արդեն ուներ ընկերուհի, բայց նաև մրցում էր նրա ուշադրության համար երկու այլ տղամարդկանց հետ՝ դերասան Ջոն Գորդոն Սինքլերի, որը նրա հետ նկարահանվել էր «Գրեգորիի աղջիկը» ֆիլմում, և նկարիչ Դեյվիդ Բենդի հետ, որը ստեղծել էր «Altered Images»-ի շապիկի նկարազարդումը։ Ավելի ուշ նա դա կանի «Spandau Ballet»-ի համար՝ «Communication» սինգլով։

«Spandau Ballet»-ի առաջին ալբոմը՝ «Ճանապարհորդություններ դեպի փառք», թողարկվել է 1981 թվականին։ Այն արտացոլում էր նրանց ցանկությունը՝ ներկայացնելու լոնդոնյան նորաձև «Blitz» գիշերային ակումբի հաճախորդներին՝ կենտրոնանալով այն բանի վրա, ինչը Քեմփն անվանում էր «սպիտակ եվրոպական դիսկո երաժշտություն»։ Նրանց երկրորդ ալբոմը՝ «Diamond»-ը, հաջող փորձ է ունեցել փանկ ոճում՝ իր գլխավոր սինգլով՝ «Chant No. 1 (I Don't Need This Pressure On)», բայց այն հիասթափեցրել է քննադատներին իր ավելի փորձարարական տեսակով։ Հաջորդ երկու սինգլների՝ «Paint Me Down»-ի և «She Loved Like Diamond»-ի վատ ցուցանիշները չարթերում հանգեցրել են նրանց ավելի փոփ ժանրի «Instinction» երգի ռեմիքսին, որը 1982 թվականի գարնանը դարձել է «UK Singles Chart»-ի 10-րդ հիթը։ Այդ դեպքը գիտակցության է բերել Քեմփին. գիշերային ակումբի հանդիսատեսը, որին սկզբում սպասարկում էր «Spandau Ballet»-ը, այլևս չէր հետաքրքրվում նրանցով։

2013 թվականին «Mastertapes»*-*ին տված հարցազրույցում Քեմփը Ջոն Ուիլսոնին ասել է, որ քանի որ նրանք չկարողացան պահպանել սկզբում գրաված լսարանը, «կար մի զգացողություն, որ «մենք պետք է առաջ շարժվենք  այստեղից, ցանկություն՝ ընդլայնվելու ավելի լայն լսարանի համար։ Սա հետագայում ծառայել է որպես ոգեշնչման աղբյուր «True» երգի «Ես գնեցի տոմս դեպի աշխարհ» տողի ստեղծման համար։ Նա հանկարծ ազատություն է զգացել փոփ երաժշտություն ստեղծելու հարցում՝ առանց դրա պարային ոճի մասին մտահոգվելու ինչը թույլ տվեց նրան ավելի շատ կենտրոնանալ մեղեդու վրա։ Նա 1984 թվականին «Creem» ամսագրին տվախ հարցազրույցի ժամանակ ասել է. «Առաջին անգամ ես փորձում էի գրել երգեր, որոնք ինձ համար հուզականորեն թեթևացնող կլինեին. ես պարզապես գրում էի ինքս իմ և իմ զգացողություններիս մասին»։

Խմբի հաջորդ ալբոմի համար երգեր մշակելիս՝ Քեմփը հիմնականում լսում էր սոուլ արտիստներ Մարվին Գեյին և Էլ Գրինին։ Նրա սերը նրանց երաժշտության նկատմամբ մեծ դեր է խաղացել գլխավոր երգի խոսքերի ստեղծման գործում, նույնիսկ մինչև այն աստիճան, որ նա Մարվինին հարգանքի տուրք է մատուցել՝ օգտագործելով իր անունը։
alt=Photo of Clare Grogan performing with Altered Images in 2009|ձախից|մինի|«Altered Images» խմբի վոկալիստ Քլեր Գրոգանը հանդիսացել է «True» երգի տեքստի ոգեշնչումը (նկարը՝ 2009 թվականին):
Քեմփը ցանկանում էր գրել Մարվինի և Գրինի կատարածի «կապուտաչյա սոուլ» տարբերակը «խոցելիությամբ և անորոշության մթնոլորտով» Գրինի «Let's Stay Together»-ի նման երաժշտությամբ և իր սեփական փորձից վերցրած տեքստերով, մասնավորապես Գրոգանի նկատմամբ իր զգացմունքների վերաբերյալ։ Քեմփը սկսել է գրել «True» երգի երաժշտությունը 1982 թվականի կեսերին՝ հեռուստատեսությամբ «Բիթլզի» մասին 1970 թվականի «Let It Be» վավերագրական ֆիլմը դիտելուց հետո։ Հետագայում նրա մտքում մնացել է «Dig a Pony» երգը։ 2017 թվականին «The Wall Street Journal»*-*ին տված հարցազրույցում նա նկարագրել է, թե ինչպես է սկսվում երգը. «Ջոն Լենոնը երգում է «Ես, հի-հի, հի-հի, ես փորում եմ պոնի»։ Ինձ շատ դուր է եկել, թե ինչպես է նա վերցրել այդ մեկ բառը՝ «ես»-ը, և այն վերածել օձաձև մեղեդու»։ Այդ երեկո Քեմփը նվագել է իր «Eko» ակուստիկ կիթառը՝ ցանկանալով խուսափել այն պարային ռիթմերից, որոնք նա սովորաբար գրում էր, և փոխարենը մեղեդին կառուցել է «ես» բառի շուրջ, ինչպես Լենոնն էր արել։ Նա վերամշակել է Գրինի հիթի՝ «I'm, I'm so in love with you»-ի բացման տողը՝ այն դարձնելով «Ah ha-hah hahh-hi / I know this / much is / true-oo»։

««True»-ն վերաբերում է նրան, թե որքան դժվար է լինել անկեղծ, երբ փորձում ես սիրային երգ գրել՝ ուղղված ինչ-որ մեկին», – հետագայում խոստովանել է Քեմփը։ «Հետևաբար՝ «Ինչո՞ւ եմ դժվարանում գրել հաջորդ տողը»»։ Իր՝ 2009 թվականի «Ես այսքան գիտեմ. Սոհոյից մինչև Սպանդաու» ինքնակենսագրականում նա բացատրել է, որ նույնիսկ իր զգացմունքները տեքստերով արտահայտելիս նա իրեն զուսպ էր զգում, նույնիսկ ամաչում էր, ուստի վախենալով բացահայտել ինքն իրեն՝ գրեց հենց այդ մասին՝ երգի միջոցով ասելով այն՝ ինչ ճշմարիտ է»։ Այն հրապուրանքի մասին, որը խոստովանելիս նա անհարմարություն էր զգում, «The Daily Telegraph»-ին ասաց. «Ես չէի ուզում գրել այն, որովհետև ավելի ամոթալի բան չկա»։

Գրինի բացման տողը վերամշակելուց հետո Քեմփը որոշել է, որ երգն այնքան չի կենտրոնանա թեմայի վերաբերյալ իր իմացած ճշմարտության վրա, որքան այն հարցի վրա, թե որքան ճշմարտություն էր նա պատմելու։ Նա ցանկանում էր օգտագործել երգը որպես միջոց՝ Գրոգանին ասելու իր զգացմունքների մասին՝ ընտրելով արտահայտություններ, որոնք ոչ ոք չէր հասկանա և ուսումնասիրեց «Լոլիտա» երգի օրինակը։ Նա գտել է ընդգծված «հաբ լեզվիս վրա» և «ծովափնյա վերջույթներ» արտահայտությունները, որոնցից վերջինը փոխարինել է՝ «Վերցրու քո ծովափնյա ձեռքերը և գրիր հաջորդ տողը / Օ՜, ես ուզում եմ, որ ճշմարտությունը հայտնի լինի» տողով։ Մյուս տողը վերլուծելով՝ նա մտածել է. «Հաբը լուծվում է, այնպես չէ՞։ Եվ հաբը փորձում էր լուծարել իմ նյարդերը, որովհետև ես նյարդային եմ, երբ քեզ հետ եմ կամ մտածում եմ քո մասին»։ Նա գրել է երգի բառերը՝ «Գլխումս հուզմունքով և լեզվիս վրա դեղահաբով / Լուծարել նյարդերս»։ Երգը գրելն ավարտելուց հետո նա զգացել է, որ այն ավելի շատ վերաբերում է «կապուտաչյա հոգու զգացողությամբ» ինչ-որ բան ստեղծելու գործընթացին, քան Գրոգանին։

«Spandau Ballet»-ն արդեն թողարկել էր երկու ալբոմ և մի քանի սինգլ, սակայն Քեմփը և նրա եղբայրը՝ Մարթինը, խմբի բասիստը, դեռևս ապրում էին իրենց ծնողների հետ։ «True»-ն ավարտելուց հետո Քեմփը ներկայացրել է երգը Մարտինին, որը հավանել է այն և ասել, որ այն պատրաստ է ձայնագրման։ Երբ Գերին կատարել է այն խմբի մնացած անդամների համար, նրան ուղեկցել է «Դեյմ Ալիս Օուենի» դպրոցում սովորելու տարիներից մնացած իր հին ընկերը՝ դաշնակահար Ջես Բեյլին։ Քեմփը հայտնաբերել էր «Rhodes Chroma» ստեղնաշարը, որն իրեն տալիս էր իր ուզած հնչողությունը, և Բեյլին հարմարեցրել է Գերիի կիթառի ակորդները, որպեսզի նա կարողանա նվագել ոչ միայն մեկ նոտա, այլև ավելին նոր պոլիֆոնիկ սինթեզատորի վրա։

Քեմփն իր ինքնակենսագրականում գրել է, որ «խմբի ամենահմուտ երաժիշտը, անկասկած, Սթիվ Նորմանն էր, որը կիթառ էր նվագել «Journeys to Glory» ալբոմի երգերում  բայց «Diamond» ալբոմում անցել է հարվածային գործիքների։ Նրանք այդ ալբոմում «Chant No. 1» նման երգերի համար դիմել են «Beggar & Co»-ին՝ որպես փողային գործիքների բաժնի կատարող, որը Նորմանին ոգեշնչել է սաքսոֆոն նվագել։ Քեմփն այն անվանել է «խմբի ներսում մեկ այլ ձայն» և որ նա, փոխելով տոնայնությունը, «դիտավորյալ կգրեր՝ իր սաքսոֆոնի ձայնը բարձրացնելու համար» «և այս հնարքը պարզապես առանձնացնում է այն երգից և տեղադրում այլ տեղ»։
alt=Steve Norman of Spandau Ballet, Liverpool, October 2009|աջից|մինի|Գերի Քեմփը ցանկանում էր, որ Սթիվ Նորմանի սաքսոֆոնը դառնար «True» ալբոմի «հնչյունը»։
Քեմփը գրել է «True»-ն Սոլ մաժոր տոնայնությամբ՝ 98 BPM տեմպով և Սոլ, Em9, CMaj9, Bm7 ակորդների հաջորդականությամբ։ Երգը մոդուլացվում է մի մաժոր տոնայնությամբ՝ սաքսոֆոնի սոլոյի համար, որից հետո այն վերադառնում է սոլ մաժոր։ Նորմանը 2012 թվականին «The Guardian»-ին ասել է, որ իր սոլոն համատեղում էր երկու տարբերակ. երբ խումբը սկսել է աշխատել «True»-ի վրա, նա պարբերաբար լսել է Գրովեր Վաշինգտոն կրտսերի և Բիլ Ուիզերսի «Just the Two of Us» հիթը, բացատրելով. «Սոլոն դրա պատասխանն է. տոնայնության փոփոխության ժամանակ ամեն ինչ պարզապես բարձրանում է՝ երգին տալով ցնծության մի պահ»։ Սաքսոֆոնի նկատմամբ հետաքրքրությունը Քեմփի համար շարունակվել է նույնիսկ «True»-ն ձայնագրելուց հետո, որը հիշում էր, թե ինչպես էին դեռահաս տարիքում ինքը և Նորմանը գնահատում դրա հնչեղությունը Սմոքի Ռոբինսոնի և Սթիվի Ուանդերի հիթերում, և մասնավորապես՝ Էվելին Քինգի «Champagne» և «Shame» երգերում։ Նա կարծում էր, որ գործիքը մարմնավորում է սոուլ երաժշտությունը և պետք է առանձնահատուկ տեղ գտնի նոր ալբոմում։

## Ձայնագրություն
Խումբը ցանկանում էր ձայնագրվել Բահամյան կղզիների «Compass Point Studios»-ում՝ այնտեղ ձայնագրված սոուլ երաժշտության պատճառով։ Քեմփը նաև կարծում էր, որ արևադարձային միջավայրը կօգնի ստանալ երաժշտությունից այն զգացողությունը, որը նա փորձում էր ստանալ։ «True»-ի ձայնագրության համար նրանք նաև որոշել են օգնություն խնդրել Թոնի Սվեյնից և Սթիվ Ջոլլիից, ովքեր վերջերս աշխատել էին «Bananarama» և «Imagination» բենդերի հետ։ Խումբն այնքան է գնահատել բասս-սինթեզատորի օգտագործումը վերջինիս հիթային «Body Talk» սինգլում, որ նրանք, «True» երգի ձայնագրության ժամանակ, Մարտին Քեմփի էլէկտրական բասի փոխարեն ստիպեցին Սվեյնին նվագել սինթեզատորը։ Նկարագրելով, թե ինչպես է փոփոխությունն ազդել իրենց որոնած նոր հնչողության վրա՝ Քեմփը պնդեց. «Մարտինը դեմ չէր։ Մենք բոլորս սիրում էինք բաս-սինթեզատորի հնչողությունը։ Այն համապատասխան էր իր ժամանակներին և նման էր դիսկոյի և ֆանկ-սոուլի։ Մենք փորձում էինք վերաիմաստավորել մեզ մի փոքր այլ ուղղությամբ»։

Երգի բեք վոկալը ձայնագրվել է «Dolby» աղմուկի նվազեցման համակարգով, սակայն խումբը որոշել է չօգտագործել այն դեկոդերը, որը կհեռացներ սուլոցը ձայնագրությունից, քանի որ նրանց դուր էր գալիս «վերևում օդային, շնչող փրփրուն ձայնը»։ Արդյունքը Քեմփին պատկերացում է տվել այն հաջողության մասին, որը նրանք կվայելեին. «Երբ մենք ստուդիայում լսեցինք ձայնագրությունը, բոլորը հանկարծ սկսեցին երգել միասին։ Կարծում եմ՝ այդ ժամանակ մենք գիտեինք, որ դա «համար 1» երգն էր»։

Թոնի Հեդլիի վոկալը ձայնագրվել է Սթիվ Ջոլիի պրոդյուսերությամբ՝ Փեդինգթոնի «Red Bus Studios»-ում՝ Նասաուից վերադառնալուց հետո։ Իր՝ 2004 թվականի «Կրճատել երկար պատմությունը» ինքնակենսագրականում՝  գրքում Հեդլին գրել է. «Դա բավականին բարդ երգ է երգելու համար՝ բառերի և ժամանակի տեսանկյունից, և մենք մարզվեցինք այնքան, երբ հասկացանք, որ ճիշտ ենք արել»։ Երբ 2017 թվականին «Ռոքի պրոֆեսոր» հաղորդմանը տված հարցազրույցում նրան հարցրել են իր նվագած բարձր նոտայի մասին, Թոնին պատասխանել է․ «Օ՜, ես ուզում եմ ճշմարտությունն ասել․ ես հիմա այդ բարձր նոտան վերջում չեմ նվագում։ Ես պարզապես այն մեղմացնում եմ»։ Ծրագիրը նախատեսում էր երգը սկսել միայն լարային սինթեզատորով, բայց Սվեյնը դժգոհ էր հնչողությունից և մտածեց կրկներգն օգտագործելու գաղափարի մասին։ 

## Քավերների մշակույթ
Քեմփը խնդրել է նկարիչ Դեյվիդ Բենդին համագործակցել «Spandau Ballet»-ի հետ՝ նոր ալբոմի դիզայնի ստեղծման համար։ Քանի որ նրանք երկուսն էլ տեսնում էին, որ իրենց կարիերան վերելք է ապրում Գրոգանին գրավելու փորձերի ընթացքում, նրանք մի քանի անգամ միասին ճամբար են կազմակերպել Անգլիական Լճային երկրամասում՝ որպես իրենց հաջողությունից խուսափելու միջոց։ Քեմփը հիշում է. «Մենք առաջին անգամ սկսեցինք միասին մշակել «True» ալբոմի շապիկը, երբ մի երեկո լեռներում էինք, պանդոկներից մեկում։ Նա նկարում էր իր սևագրում, և հայտնվեց մի փոքրիկ աղավնի»։ Ավելի ուշ Բենդը դրա կողքին ավելացրել է տղամարդու գլխարկի ուրվագիծ, որը խմբին դուր էր գալիս։ Նրա աշխատանքը նկարագրվել է որպես «ժամանակի ցուցադրիչ նշան, ջազի ազդեցությունից ստեղծված ոճ, որը կարելի էր դիտվել նաև որպես չափազանց ռոմանտիկ ոճ»։ Քեմփը նկարագրել է Դեյվիդի հմտությունը որպես «պարզ, պատկերավոր գրաֆիկա ստեղծելու հմտությունը, որը»։ 2012 թվականին նա «The Herald»-ին ասել է.Քեմփը տեղյակ չէր երգի շուրջ քննարկված որոշ զվարճալի թեմաների մասին. «Նույնիսկ մամուլի բարյացակամ աշխատակցուհի Ջուլիա Մարկուսը մեզ ասաց, որ ինքն ու իր ընկերուհին համարձակորեն գրաֆիտի էին արել Քեմդեն Պալասի պետաքարանի վրա «Spandau»-ի աղավնու պատկերով և «True» բառով»։ Իր «Փոփ աստղերը իմ մառաններում. 1980-ականների փոփ ամսագրերի և ակումբային գործունեության հուշագրություններ» ինքնակենսագրականում նրա ընկերը՝ երաժշտական լրագրող Փոլ Սիմփերը պատմել է, որ աղավնու պատկերի տակ գրված տեքստն իրականում կարդացվում էր. «Այսքանը կղանք է»։

## Թողարկում և առևտրային կատարողականություն
Երբ «True» ալբոմը թողարկվել է, խմբի լեյբլը՝ «Chrysalis Records»-ը, գոհ է եղել արդյունքներից և կարծել է, որ այն հաջողության կհասնի «Gold»-ի և գլխավոր երգի շնորհիվ։ Առաջին սինգլը՝ «Lifeline»-ը, ձայնագրվել էր «Red Bus»-ում 1982 թվականի օգոստոսին և թողարկվել էր սեպտեմբերի 24-ին։ Երգը Մեծ Բրիտանիայի սինգլների չարթում գրավել է 7-րդ հորիզոնականը և վերջին անգամ այնտեղ հայտնվել նոյեմբերի վերջին։ Ալբոմը թողարկվել է հաջորդ ամիս, բայց Քեմփը բացատրել է, որ երբ անհրաժեշտ էր ընտրել հաջորդ սինգլը, խմբի մենեջեր Սթիվ Դագգերը «չէր ուզում, որ հաջորդը բալլադ լիներ և խորհուրդ էր տալիս արագ տեմպով երգ։ «Communication»-ը արժանացել է խմբի բոլոր ձայներին։ Ինչու՞ մենք անմիջապես չընտրեցինք «True»-ն կամ «Gold»-ը որպես հաջորդ սինգլ, վստահ չեմ։ Գուցե մենք զգացինք, որ դրանք ավտոմատ կերպով հաջողության կհասնեն և ցանկացանք պահպանել դրանք ավելի ուշ՝ ալբոմի թողարկման ժամանակ»։

«True»-ն թողարկվել է 1983 թվականի փետրվարի սկզբին, իսկ ալբոմը Մեծ Բրիտանիայում թողարկվել է մեկ ամիս անց։ Մեծ Բրիտանիայի ալբոմների չարթում դեբյուտը տեղի է ունեցել մարտի 12-ին, իսկ «Communication»-ը նույն շաբաթ գրավել է 12-րդ հորիզոնականը****։ Քեմփը զգացել է, որ «Communication»-ի հաջողությանը խոչընդոտում էր այն փաստը, որ «բոլոր ռադիո դիջեյները հնչեցնում էին «True» երգը»։ Հեդլին հիշել է մի դեպք, երբ «BBC Radio 1»-ի հաղորդավար Սայմոն Բեյթսը, նախքան «True»-ի սինգլ դառնալը կանխատեսել էր, որ այն կգրավի առաջին հորիզոնականը։ Քեմփի համար որոշումը կայացված էր. «Հանրային պահանջով «True»-ն մեր հաջորդ սինգլն էր լինելու»։ձախից|մինի|Չնայած Թոնի Հեդլին կասկածամտորեն էր մոտենում երգի ներուժին, թողարկումից  հետո երգը դարձավ Մեծ Բրիտանիայի փոփ չարթի առաջատարը։
Նորմանը կարծում էր, որ խումբը «ընկերական մրցակցության» մեջ էր «Duran Duran»  բրենդի հետ. «Ստուդիայում մենք միմյանց վիրավորական հաղորդագրություններ, կատակներ և ծաղրանկարներ էինք թողնում»։ Սակայն «True»-ի՝ 1983 թվականի ապրիլի կեսերին թողարկվելուց հետո, «Duran Duran»-ը «Spandau Ballet»-ին հաղորդագրություն է թողել, որում ասվում էր, որ երգը «ֆանտաստիկ» է։ Չնայած Բահամյան կղզիներում Քեմփի զգացողությանը, որ այն հիթ կդառնա՝ Հեդլին կարծում էր, որ այն երբեք նույնիսկ չի թողարկվի որպես սինգլ։ 2014 թվականին նա ասել է, որ այն չի համարում իրենց լավագույն երգը։ Նա նախընտրում էր 1986 թվականի «Through the Barricades»-ը և դեռևս շփոթված էր որոշ երգերի տեքստերով, ինչպիսին է «Head over heels when toe toe» երգը, ինչի արդյունքում եզրակացրեց. «Բայց հետո, ենթադրում եմ՝ մենք մեծացել ենք Դեյվիդ Բոուիի և «Roxy Music»-ի ներքո։ «Virginia Plain»-ը... ինչի՞ մասին է դա։ Բոուիի երգերի կեսը չեմ կարող հասկանալ։ «True»-ի դեպքում դուք պետք է ինքներդ ստեղծեք պատկերներ»։ Իր ինքնակենսագրականում նա գրել է. «Ոչ ոք ինձանից ավելի զարմացած չէր, երբ «True»-ն դարձավ մեր ամենամեծ հիթը»։

Մեկ օր առաջ, նախքան «Spandau Ballet»-ը կիմանար, որ «True»-ն ապրիլի վերջին գրավել էր Մեծ Բրիտանիայի սինգլների չարթի առաջին հորիզոնականը  նրանք լսել էին, որ սինգլը մեկ օրում վաճառվել էր ավելի քան 60,000 օրինակով, և որ իրենց ամենամոտ մրցակիցները վաճառել էին միայն դրա մեկ երրորդը։ Նրանք շրջագայում էին Շեֆիլդում, երբ Դագգերը լսել է իրենց՝ չարթում նվաճման մասին հայտարարությունը, ուստի զանգահարել է նրանց հյուրանոց՝ լուրը հայտնելու։ Քեմփը խոսել է նրա հետ, ոգևորված արթնացրել թմբկահար Ջոն Քիբլին, որի հետ նա կիսում էր հյուրանոցի սենյակը, որպեսզի տարածի լուրը, և մտել Հեդլիի սենյակ՝ նրան շամպայնով ցողելու համար։ Հիշելով, թե ինչպես է Քիբլը հյուրանոցի միջանցքով սենյակների սպասարկման մասով անցնում տոնակատարության համար, Հեդլին ասել է, որ նրանք «բոլորը բարձր տրամադրությամբ էին», բայց որ աղմկոտ միջոցառումները թվում էին «մի փոքր անորոշ»՝ հաշվի առնելով նրանց վերջին հաջողությունները։ Երգի՝ որպես սինգլ ընտրելու վերաբերյալ նրա զարմանքը զիջել է այն վստահությանը, որ այն կգլխավորի չարթը. «Այն այնպիսի թափ ուներ, որ ճնշող զգացողությունն այն էր, թե ինչպե՞ս կարող է սա չդառնալ համար 1-ը»։

Երբ անցել է «True»-ի՝ որպես Մեծ Բրիտանիայի ամենատարածված երգ համարվելու երրորդ շաբաթը, ի հայտ  է եկավ մեկ այլ նպատակ. բրիտանական երաժշտական չարթում ընդգրկված «Top of the Pops» հեռուստածրագիրը հաջորդ շաբաթ կնշեր իր հազարերորդ սերիայի թողարկումը, ուստի չորրորդ շաբաթվա ընթացքում առաջին հորիզոնականում մնալը կնշանակեր, որ «True»-ի կատարումը կեզրափակեր շոուն։ «Human League»-ի «(Keep Feeling) Fascination» երգի հաջողությունը, կարծես, կարող էր կանխել դա։

Դագերը հանդիպել է «Chrysalis New York»-ի ռադիոհաղորդակցության ղեկավար Դենի Գլասի հետ՝ քննարկելու երգը ԱՄՆ-ի ռադիոկայաններում տարածելու հարցը, և Գլասը առաջարկել է սկսել սև շուկայի վրա կենտրոնացածներից, որպեսզի սկզբում աննկատ մնա այն փաստը, որ խումբն ամբողջությամբ կազմված էր սպիտակամորթներից։ Հաջորդը ցուցակում կլինեին մեծահասակների համար նախատեսված ժամանակակից և փոփ ռադիոկայանները։ Սակայն «Billboard» ամսագրում առաջին չարթը, որտեղ հայտնվել է երգը, «Hot 100»-ն էր՝ Մեծ Բրիտանիայի սինգլների չարթի ամերիկյան համարժեքը։ «True»-ն այնտեղ դեբյուտել է օգոստոսի սկզբին և 18 շաբաթների ընթացքում հասել 4-րդ հորիզոնականին։ Ամսվա վերջում այն դեբյուտել է ամսագրի «Adult Contemporary» չարթում, որտեղ մնացել է 22 շաբաթ, որոնցից մեկը՝ 1-ին հորիզոնականում։ Ամսագրի՝ ԱՄՆ-ում ամենահայտնի սինգլների ցանկում նրա ութշաբաթյա ներկայությունը սկսվել է ամսվա վերջում և ներառել 76-րդ հորիզոնականը, իսկ հոկտեմբերի կեսերին համարը նշանավորել է «Top Tracks» ռոք չարթում չորս շաբաթվա սկիզբը, որտեղ այն հասել էր 34-րդ հորիզոնականին։ Բացի Մեծ Բրիտանիայի սինգլների չարթում 4 շաբաթ առաջին հորիզոնականում մնալուց, «True»-ն նաև հասել է Կանադայի և Իռլանդիայի փոփ չարթերի առաջին հորիզոնականներին և ընդգրկվեց մի շարք այլ երկրների լավագույն տասնյակում It received Gold certification from the British Phonographic Industry in May 1983 for shipping a half-million units and came in at number 6 on the list of the UK's best-selling songs that year.}}։ Այն 1983 թվականի մայիսին ստացել է Բրիտանական ֆոնոգրաֆիկ արդյունաբերության ոսկե հավաստագիր՝ կես միլիոն միավոր վաճառելու համար և այդ տարի Մեծ Բրիտանիայի ամենաշատ վաճառված երգերի ցանկում զբաղեցրել 6-րդ հորիզոնականը։ 2011 թվականին այն ստացել է «BMI» մրցանակ՝ որպես ԱՄՆ պատմության մեջ ամենաշատ լսվող երգերից մեկը՝ 4 միլիոն եթերային լսումներով։ Այն 2022 թվականի հուլիսի 22-ին ստացել է «BPI»-ի պլատինե հավաստագիր՝ 600,000 միավորով։2002 թվականին թողարկվել է Թոնի Սվեյնի և Գերի Քեմփի նոր միքսը՝ «Reformation» ալբոմում։ 2008 թվականի ապրիլին սինգլը նշել է իր 25-ամյակը, և այդ առիթով «EMI»-ն թողարկել է «True» խմբի նոր մինի ալբոմը, որը ներառում էր օրիգինալ սինգլը, «Reformation» ռեմիքսը և ալբոմի վերամշակված տարբերակը, ինչպես նաև «True» և «Gold» երգերի 1983 թվականի շրջագայության «Սադլերս Ուելս» թատրոնում վերջին համերգի ըհամերգային ձայնագրությունները։

## Քննադատական ընդունելություն
Երբ Բեթի Փեյջը «Record Mirror»-ի համար մեկնաբանում էր «True» ալբոմը, նա գրել է. «Քեմփն անկասկած ապացուցում է, որ ինքը մեղմ երաժիշտ է՝ իր վերջին՝ «True» երգով, որը քնքուշ։ Ամսագրի համար աշխատող նրա գործընկերուհու՝ Դանիելա Սոավեի մեկնաբանությունն ավելի քիչ երկիմաստ էր․ «Իսկական մարգարիտ, որն արժանի է առաջին հորիզոնականին լինելուն և բավական է ասել, որ «True»-ն քեզ հալեցնում է։ Սենտիմենտալ, բայց ոչ փափուկ, տաք, բայց ոչ խեղդող, «Spandau Ballet»-ն անկեղծորեն հասել է իր նպատակին և բացարձակապես ճիշտ է արել»։

Հետահայաց մեկնաբանություններից մի քանիսը գովեստի խոսքեր էին։ 2009 թվականին Թիմ Ռայսը «The Spectator»*-*ում գրել է, որ երգը «իր ժամանակի հսկան է և այսօր էլ մնում է ստանդարտ»։ 2015 թվականին Փիթեր Լարսենը «The Orange County Register»-ի համար գրել է, որ խմբի «հոգու երակ, որը համեմված է նոստալգիայով և ռոմանտիկայով» արդյունահանելու բանաձևը «հասել է կատարելության» երգում՝ այն նկարագրելով որպես «Spandau Ballet»-ի միակ երգը, որը գիտեն բոլորը .. Այն իսկապես կատարյալ երգ է, այսօր՝ նույնքան հուզիչ, որքան երբևէ եղել է»։ «The Guardian»*-*ի Այան Գիթինսն այն նկարագրել է որպես խմբի՝ «հարթ, չարթերին հարմարվող» օրինակ՝ «True»-ն անվանելով «հզոր բալլադ»։ «AllMusic»-ի Ստյուարտ Մեյսոնը համատեղելել է բացասական մեկնաբանությունները դրական արձագանքի մեջ։Որոշ քննադատներ, այդ թվում՝ «The Guardian»-ի տարբեր հեղինակներ լիակատար արհամարհանք են ցուցաբերել երգի նկատմամբ։ «Spandau Ballet»-ը «Թետչերիզմ ձայնապնակի վրա» անվանելով՝ Մայքլ Հանը «True»-ն անվանել է «սարսափելի գինու բար սոուլ»։ Լյուկ Ուիլյամսը երգն անվանել է «երաժշտական անհեթեթության ամենամեծ բեռը»՝ ծաղրելով «Ինչո՞ւ եմ դժվարանում գրել հաջորդ տողը» միտքը։ «The Rolling Stone Album Guide»*-*ում Փոլ Էվանսը բողոքել է, որ «Քեմփը՝ «Gold»-ով և «True»-ով Հեդլիին շնորհել է կատարյալ երգեր՝ դրանք բարելավելու համար»։

## Երաժշտական տեսահոլովակ և շրջագայությունների նորաձևություն
Երբ «Spandau Ballet»-ը նկարահանվել է «Lifeline» տեսահոլովակի համար, Քեմփը խոստովանել է, որ իրենց հագուստը «մռայլ» էր, և որ փոփ երաժշտությանն անցնելը նրանց «հանգեցրել էր այն պահին, երբ չգիտեին՝ ինչ հագնել»։ Եվրոպայի շրջագայության ժամանակ նրանք զգացել են, որ անհրաժեշտ է թարմացնել իրենց ոճը և հանդիպել են Սոհոյից իրենց հին ընկերոջը՝ Քրիս Սալիվանին՝ խորհրդատվության համար, քանի որ զգում էին, որ գաղափար չունեն նորաձևությունից։ Նրանք միատեսակություն էին նախընտրում և ընտրել էին կոստյումներ, քանի որ այդ ժամանակ ոչ ոք դրանք չէր կրում։ Սալիվանը նրանց ներկայացրել է իր գաղափարները, և Քեմփը նկարագրել է այն կերպարը, որի վրա նրանք կանգ էին առել և դրա երկարատև ազդեցությունը մնացել էր իրենց կերպարի վրա. «Նա մտածել էր խաղամոլ հրաձիգի կերպարի և լավ կովբոյական ոճի մասին․ դա մեզ հավերժ ապրանքանիշ դարձնելու համար էր»։

Խումբը «True» տեսահոլովակում հանդես է եկել այս կերպարով և  իրենց հետ եղել են միայն իրենց գործիքներն։ Բնօրինակ տեսահոլովակը ներառում էր սև ու սպիտակ գույնով նկարահանված մի շարք տեսարաններ, որոնցում պատկերված էր մի երիտասարդ, որը քաղաքի փողոցներով թափառելիս տառապանքից ցնծության մեջ է հայտնվում, երբ նրան միանում են ալբոմի շապիկի տղամարդու և աղավնու անիմացիոն պատկերները։ Դոմինիկ Անչիանոն է արել անիմացիան, որը խմբին դուր չի եկել և որոշվել է այն չօգտագործել։ Երբ Քեմփը 1984 թվականին խոսել է «Creem» ամսագրի հետ, նա ներկայացրել է վերջնական տարբերակը, որը միայն խմբին էր ցույց տվել՝ ասելով. «Ես չէի ուզում թելադրել, թե ինչպիսին պետք է լինի տեսահոլովակը։ Վստահ եմ, որ երբ մարդիկ լսում են այդ ձայնագրությունը, նրանք ունեն իրենց սեփական պատկերացումը այն մասին, թե ինչ է այն նշանակում և ինչ տեսք ունի։ Այսպիսով, մենք պարզապես նկարահանեցինք այն և լավ լուսավորեցինք՝ լույս նետելով ջրի և կոտրված ապակու միջով, և այն հաջողեց»։ Չնայած Քեմփը չի հիշատակվում որպես երգում դաշնամուր նվագող, տեսահոլովակում նա երևում է դաշնամուր նվագելիս, իսկ եղբայրը՝ Մարթինը կիթառ է նվագում, չնայած նրան, որ ստուդիական ձայնագրության ժամանակ նրան փոխարինել էր Սվեյնը՝ բաս-սինթեզատոր նվագելու համար։

«True»-ն առաջին անգամ հայտնվել է MTV-ի եթերում 1983 թվականի հուլիսի 9-ի թողարկման մեջ, որտեղ նշվում էր, որ այն ներառվել էր նրանց երգացանկի մեջ հունիսի 29-ից։

## Հետևանքներ
«True» ալբոմի հաջորդ սինգլը՝ «Gold»-ը,1983 թվականի օգոստոսին մտել է Մեծ Բրիտանիայի սինգլների չարթ՝ ինը շաբաթ անընդմեջ լինելով 2-րդ հորիզոնականում։ Այն նաև ընդգրկվել է մի քանի երկրների փոփ չարթերի լավագույն տասնյակում։ «ԱՄՆ»-ում դրա 29-րդ հորիզոնականը առաջին ազդանշանն էր Քեմփի համար, որ «Chrysalis America»-ն չի գովազդում նրանց։ «Communication»-ը ԱՄՆ-ում հասել է 59-րդ հորիզոնական միայն 1984 թվականին, իսկ «Only When You Leave»-ը՝ նրանց հաջորդ ալբոմի՝ «Parade»-ի առաջին սինգլը, դարձել է նրանց վերջին «Hot 100» հիթ-շքերթում ներառված երգը, երբ նույն տարում հասել է 34-րդ հորիզոնական։ Քեմփը նույնպես դժգոհ էր նրանց ելույթներից և ցածր հորիզոնականներ գրավելը բացատրել է «Chrysalis»-ի հիմնադիրներ Քրիս Ռայթի և Թերի Էլիսի միջև ենթադրյալ կոնֆլիկտով, որը շեղում էր նրանց գովազդային ջանքերից։ Ռայթը հրաժարվել է խմբին ԱՄՆ-ում ավելի մեծ լեյբլիլ իցենզիա տրամադրել, ուստի նրանք դիմել են իրավաբանական խորհրդատվության՝ պայմանագիրը խզելու համար։ ԱՄՆ-ի հիթ-շքերթներում հիասթափեցնող արդյունքը «Spandau Ballet»-ին ստիպել է լքել «Chrysalis»-ը՝ տեղափոխվելով «CBS Records», որը 1986 թվականին թողարկել է իրենց «Parade» ալբոմի շարունակությունը՝ «Through the Barricades»-ը։Հեդլին կարծում էր, որ խմբի անկարողությունը՝ պահպանել ամերիկյան հանրության հետաքրքրությունը պայմանավորված էր մի քանի՝ իրենց դեմ ուղղված գործոններով․ հիմնականում պատճառն այն էր, որ նրանց մեծ ամերիկյան հիթը շատ տարբեր էր այն ամենից, ինչի օգնությամբ նրանք արդեն հաջողության էին հասել այլուր։ Քեմփը «Gold»-ի՝ ԱՄՆ-ում թողարկումից առաջ տված հարցազրույցում ասել էր, որ հույս ունի, որ այն ամերիկացիներին ավելի հավասարակշռված պատկերացում կտա «Spandau Ballet»-ի մասին։ Չնայած համերգի որոշ ամերիկացի մասնակիցներ գիտեին նրանց հին երգերը, նա հույս ուներ, որ ԱՄՆ-ում սպասվող առաջիկա շրջագայությունը ցույց կտա բոլորին, որ «True»-ն տարբեր է նախկինում կատարված նրանց երգերից։

Հետադարձ հայացք գցելով՝ Հեդլին զգացել է, որ նրանք պետք է մի քանի ամիս անցկացնեն ԱՄՆ-ում շրջագայելով, որպեսզի ավելի շատ հանդիսատես կարողանա լսել նախկին ալբոմը, և դա չանելը նաև վնասել է ԱՄՆ-ում նրանց ձայնագրությունների վաճառքին։ Նրանք նվագել են «True» երգը 1985 թվականի «Live Aid» համերգին, բայց բեմում իրենց կարճ ժամանակն օգտագործելու փոխարեն՝ Դագգերը ցանկացել է, որ նրանք նվագեն «Virgin» երգն իրենց առաջիկա «Through the Barricades» ալբոմից, ինչը նույնիսկ Քեմփն է խոստովանել, որ լավ գաղափար չէր։ Հեդլին զգում էր, որ Դագգերն անփորձ էր, բայց երբ նա առաջարկում էր վարձել բիզնեսի մասին ավելի շատ գիտելիքներ ունեցող մենեջերի, իսկ խմբի մնացած անդամները մերժում էին։

1984 թվականին Քեմփը Քրիմին ասել է, որ կշարունակի գրել ավելի լայն լսարանի համար, որին «Spandau Ballet»-ը ձեռք էր բերել «True»-ի օգնությամբ, բայց նրանք չեն ստեղծի ալբոմներ, որոնք կհնչեն ինչպես նախորդը, միայն այն պատճառով, որ այն լավ արդյունքներ է գրանցել։ Երբ 1981 թվականին «Chant No. 1»-ը դարձել է նրանց ամենաբարձր հորիզոնականը զբաղեցրած սինգլը, Մեծ Բրիտանիայի առաջին հորիզոնականը ունենալը ճնշում է գործադրել Քեմփի վրա՝ ստեղծելու ավելի շատ հիթեր, որոնք կգերակշռեին չարթերում, և նրան զգացնել է տվել, որ խումբը միշտ կդատի իր ապագա ստեղծագործությունները «True»-ի հիման վրա։ Երբ «Through the Barricades» ալբոմը և դրա սինգլները չեն հայտնվել ԱՄՆ-ի չարթերում, Քեմփը հանդիմանեд է ինքն իրեն այդքան շատ ժանրեր ուսումնասիրելու և պարզապես «True»-ին նմանակող ավելի շատ հիթային երգեր գրելու փորձ չանելու համար։

## Ժառանգություն
1984 թվականին սցենարիստ-ռեժիսոր Ջոն Հյուզը «Spandau Ballet»-ի «True» երգի ձայնագրությունը ներառել է դպրոցական պարային ասպարեզում՝ «16 մոմ» ֆիլմում, և նրա ընտրությունը տասնամյակներ անց արձագանքներ է առաջացրել։ 2009 թվականին «LA Weekly»*-*ի «Art Tavana»-ն նշել է, որ երբ այն օգտագործվել է այդ պահին, երգը «ներառվել է դեռահասների համար նախատեսված ալբոմի մեջ»։ 2009 թվականին «Լոս Անջելես Թայմս»-ի Թոդ Մարթենսը երգից առաջացած հույզը նկարագրել է որպես «լիովին խելագար սրտխառնոց՝ աշխարհի վերջ»։ «Washington City Paper»*-*ի Ջուլիան Քիմբլը 2014 թվականին գրել է, որ դրա ներառումը ժողովրդական մշակույթում «Spandau Ballet»-ի հետքը դարձրել է մշտական» և որ երգը «ձեռք բերեց նոր նշանակություն, հատկապես դեռահասների շրջանում»։

«Ամերիկյան ընտանիք» հեռուստասերիալի՝ 2009 թվականի «Մեծ սպասումներ» վերնագրով դրվագում Էդվարդ Նորթոնը կատարում էր «Spandau Ballet» խմբի հորինված բասիստ Իզի ԼաՖոնտենի դերը և սկսում երգի կատարումը, որին հաջորդում է օրիգինալ ձայնագրության մի մասը։

Ջարեթ և Աթրել Քորդս եղբայրների բենդի՝ «P.M. Dawn»-ի «Set Adrift on Memory Bliss» երգն ակնառու կերպով օգտագործել է «True»-ն որպես սեմփլ և 1991 թվականի նոյեմբերին «Billboard Hot 100»-ում զբաղեցրել առաջին հորիզոնականը։ Նրանք լսել էին «True»-ն ստուդիայում, որտեղ աշխատում էին իրենց դեբյուտային ալբոմի վրա, և Աթրելը, որը բեմում հայտնի էր որպես «արքայազն Բի», այն համարել է «շատ գեղեցիկ»։ Նա ասել է. «Ես ուզում էի «արքայազն Բիի» տարբերակը։ Ես, ըստ էության, վերամարմնավորեցի «True»-ի ոգին ինձ համար։ Ես վերաձևավորեցի այն այնպես, կարծես ինքս եմ գրել այն»։ Քեմփը «Set Adrift on Memory Bliss» երգի համար «արքայազն Բիի» հետ միասին ստացավ հեղինակային իրավունք, և Հեդլին կարճ ժամանակով հայտնվել է տեսահոլովակում։ Դուետի հիթը նաև զբաղեցրել է Նոր Զելանդիայի փոփ չարթի առաջին հորիզոնականը  և ընդգրկվել մի քանի երկրների լավագույն տասնյակում։ Քեմփը նաև ստացել է երգերի հեղինակի կոչում, երբ «True»-ն սեմփլավորվել է Լլոյդի՝ 2007 թվականի «You» հիթում, որին մասնակցել է Լիլ Ուեյնը  և որը «Hot 100-ում» գրավել է 9-րդ հորիզոնականը։ Ռոքի պրոֆեսորը զարմացրել է Հեդլիին 2017 թվականի հարցազրույցում՝ նշելով, որ «Backstreet Boys»-ի «I Want It That Way»-ը բարձրացնում է դաշնամուրային հատվածը հնչեղությունը «True»-ի սաքսոֆոնային սոլոյի վերջում՝ կրկներգի մեղեդին ընդգծելու համար:

2015 թվականին «True»-ն «ITV»-ի հարցման արդյունքում բրիտանական հանրության կողմից ճանաչվել է որպես 1980-ականների 10-րդ սիրելի ազգային երգը։ «NPR»-ն այն բնութագրել է որպես «կարաոկեի հիմնական երգ»։ Այլ հարցումները բարենպաստ չէին. «Billboard»-ը «True»-ն ընտրել է որպես «Ֆիլմերում ամենաշատ հնչող երգերից մեկը»,  «NME»-ն «Ես տոմս գնեցի դեպի աշխարհ, բայց հիմա նորից վերադարձա» տողը ներառել է իրենց «բոլոր ժամանակների 50 վատագույն փոփ տեքստերի» ցանկում,  և այն նաև ընդգրկվել է «Houston Press»*-*ի «10 երգեր, որոնք մենք երբեք, երբեք չենք ուզում լսել կրկին» ցանկում։ «St. Petersburg Times»*-*ի Շոն Դեյլին «True»-ն անվանել է բոլոր ժամանակների վատագույն երգը, մինչդեռ «Seattle Post-Intelligencer»-ի սյունակագիր Ռոբերտ Ջեյմիսոնն այն ընտրել է որպես բոլոր ժամանակների վատագույն սիրային երգ։

Քեմփը գտել է մեկ հայտնի երկրպագու. «Հիշում եմ, երբ նկարահանվում էի «Թիկնապահը» ֆիլմում, Քևին Քոսթներն ինձ ասաց. «Գիտե՞ս, այդ երգը պատկանում է ինձ և կնոջս»։ Եվ ես մտածեցի. «Վա՜յ, կարծում էի, որ այն պատկանում է իմ սանտեխնիկին և նրա կնոջը… Ամեն դեպքում, դա Քոսթներներին միասին չպահեց*,* այնպես չէ՞»։

## Քավեր տարբերակներ
«will.i.am»-ը և ամերիկյան «The Black Eyed Peas» փոփ-ռեփ խմբի Ֆերգին կատարել են «True» երգի քավեր տարբերակը 2004 թվականի՝ Ադամ Սենդլերի և Դրյու Բերիմորի «Առաջին 50 համբույր» ֆիլմի համար։ «Soundtrack.net»-ի Մեթյու Շեբիին դուր է եկել նրանց հիփ-հոփ տարբերակը, իսկ «IGN»-ի Սփենս Դ-ն կարծում է, որ այն «բավականին մոտ է իրական կատարմանը»։ Ամերիկացի ինդի ռոք երգիչ-երգահան Քերի եղբայրները ձայնագրել են այն 2005 թվականի «Բարձրագույն պիլոտաժ» սուպերհերոսական կատակերգության համար և ստացել տարբեր կարծիքներ։ «Soundtrack.Net»-ի Բրայան ՄաքՎիկարը կարծում է, որ այն «անկասկած հաղթող է այս սաունդթրեքների հավաքածուի մեջ», մինչդեռ «AllMusic»-ի Հեզեր Ֆարեսն այն համարել է միայն «աննշանորեն հաճելի»։

Կանադայում ծնված ամերիկացի երգիչ Փոլ Անքան 2005 թվականին թողարկել է երգի իր տարբերակը իր «Rock Swings» ալբոմում, և քննադատների մեծ մասը նշել է, որ նրա քավեր տարբերակը լավագույն երգերից մեկն է։ «Analog Planet»-ի Մայքլ Ֆրեմերը ենթադրել է, որ գործիքավորումը ոգեշնչված է «Li'l Darlin'»-ից և զգաց, որ այն «մելանխոլիկ երգին տալիս է նուրբ երանգ, որի շնորհիվ Անքան վաճառում է հետաքրքրությամբ կարդացվող տեքստերը։ Եթե դուք չիմանայիք բնօրինակը, կմտածեիք, որ մեղեդին սկզբնապես գրվել է բիգ-բենդի համար»։ «The Plain Dealer»*-*ի Ջոն Կապեսը բացատրել է. «Նյութի մի մասը այնքան լավ է աշխատում, որքան կարող եք մտածել. «Spandau Ballet»-ի «True»-ն, ի վերջո, հեշտ լսվող երգ էր, որը սպասում էր իր կատարմանը իսկզբանե»։ Սակայն «The Village Voice»*-*ի Ֆրանկլին Բրունոն կարծում էր, որ ալբոմի «իմպրեսիոնիստական տեքստերը (Spandau Ballet-ի «True»-ն, «Billy Idol»-ի «Eyes Without a Face»-ը), բանակցելու մի քանի փորձերը կարծես պատմողական բովանդակություն ունեին, բայց կատակերգության տեսանկյունից սխալ են»։ Խոստովանելով, որ լսել է Անքայի տարբերակը, Հեդլին ծիծաղել է. «Դա մի փոքր տարօրինակ էր» և խոստովանեց, որ երգը կատարել է սվինգ նվագախմբի հետ։ Նա միայն կարողացել է խոստովանել. «Այն մի տեսակ աշխատող տարբերակ է։ Այն շատ անսովոր է։ Կարծում եմ, երբ մարդիկ ուզում են լսել, թե ինչպես եմ երգում այն, նրանք ուզում են լսել, թե ինչպես եմ երգում նաև բնօրիանկ տարբերակը»։

## Ձևաչափեր և երգերի ցանկեր

***Մեծ Բրիտանիայում թողարկված 7-դյույմանոց սինգլ**
# "True" – 5:40
# "Lifeline (Edited Remix for USA)" – 3:34
***ԱՄՆ-ում թողարկված 7-դյույմանոց սինգլ**
# "True" – 5:40
# "Gently" – 4:01

***12-դյույմանոց սինգլ**
# "True" – 6:30
# "Lifeline (Remix for USA)" – 5:15
# "Lifeline (A Capella)" – 2:01

***1991 թվականի CD սինգլ**
# "True (Edit)" – 5:36
# "Lifeline (Edited Remix)" – 3:39
# "Heaven is a Secret" – 4:24
# "Pleasure" – 3:30

## Անձնակազմ
Հեղինակային իրավունքները վերցված են «True»-ի նախաբաններից*:

*'Spandau Ballet**
* Թոնի Հեդլի – գլխավոր վոկալ
* Գերի Քեմփ – կիթառ և [[բեք վոկալ]]
* Մարթին Քեմփ – էլեկտրական բաս կիթառ
* Սթիվ Նորման – սաքսոֆոն և հարվածային գործիքներ
* Ջոն Քիբլ – թմբուկներ

**Լրացուցիչ երաժիշտ**
* Ջես Բեյլի – ստեղնաշար

**Թողարկում**
* Թոնի Սվեյն – պրոդյուսեր, ինժեներ
* Սթիվ Ջոլի – պրոդյուսեր
* «Spandau Ballet» – պրոդյուսերներ
* Ռիչարդ Լենջիլ – ինժեներական օգնություն
* Թիմ Յանգ – հնչյունային վերամշակում
* Դեյվիդ Բենդ – գեղարվեստական ղեկավար, նկարազարդող
* Սթիվեն Հորսֆոլ – տպագրական ձևավորող
* Երաժշտական ստեղծագործության ձայնային մշակումը (միքսավորում)՝ «Red Bus» ստուդիայում ([[Լոնդոն]])
* Ձայնագրության ձայնային վերամշակումը (մասթերինգ) ([[Լոնդոն]])


== Հիթ-շքերթներ ==



=== Շաբաթական հիթ-շքերթներ ===



=== Տարեվերջյան հիթ-շքերթներ ===



== Հավաստագրումներ ==










*

== Գրականության ցանկ ==
* 
* 
* 
* 

== Արտաքին հղումներ ==
* 
* 



**Spandau Ballet**
* Թոնի Հեդլի – գլխավոր վոկալ
* Գերի Քեմփ – կիթառ և [[բեք վոկալ]]
* Մարթին Քեմփ – էլեկտրական բաս կիթառ
* Սթիվ Նորման – սաքսոֆոն և հարվածային գործիքներ
* Ջոն Քիբլ – թմբուկներ

**Լրացուցիչ երաժիշտ**
* Ջես Բեյլի – ստեղնաշար

**Թողարկում'''
* Թոնի Սվեյն – պրոդյուսեր, ինժեներ
* Սթիվ Ջոլի – պրոդյուսեր
* «Spandau Ballet» – պրոդյուսերներ
* Ռիչարդ Լենջիլ – ինժեներական օգնություն
* Թիմ Յանգ – հնչյունային վերամշակում
* Դեյվիդ Բենդ – գեղարվեստական ղեկավար, նկարազարդող
* Սթիվեն Հորսֆոլ – տպագրական ձևավորող
* Երաժշտական ստեղծագործության ձայնային մշակումը (միքսավորում)՝ «Red Bus» ստուդիայում (Լոնդոն)
* Ձայնագրության ձայնային վերամշակումը (մասթերինգ) (Լոնդոն)

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

*

## Նշումներ


## Ծանոթագրություններ

## Գրականության ցանկ
* 
* 
* 
* 

## Արտաքին հղումներ
* 
* 

Կատեգորիա:1982 երգեր
Կատեգորիա:1983 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:Փոփ երգեր